8273 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 649 


22 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εισαγωγή της Ανώνυμης Εταιρείας «ΕΛΛΗΝΙΚΑΧΡΗΜΑ¬ 
ΤΙΣΤΗΡΙΑ Α.Ε.» στο Χρηματιστήριο Αξιών Αθηνών.... 1 

Όροι και προϋποθέσεις υποβολής της μηδενικής ή πι¬ 
στωτικής περιοδικής δήλωσης Φ.Π.Α. με ηλεκτρο¬ 
νικά μέσα. 2 

Μερική τροποποίηση της εγκατάστασης του Αγωγού 
Φυσικού Αερίου στο Νομό Θεσσαλονίκης (Κλάδος 
Ανατ. Θεσσαλονίκης) στην περιοχή του Δημοτικού 
Διαμερίσματος (πρώην Κοινότητας) Φιλύρου του 

Δήμου Χορτιάτη από τη θέση Κ40Α έως Κ40Γ. 3 

Καθορισμός της διαδικασίας εκκαθάρισης και των δικαι- 
ολογητικών που απαιτούνται για την καταβολή αμοι¬ 
βής σε δικηγόρους που διορίζονται αυτεπαγγέλτως 4 
Σύσταση Νομικού Προσώπου στο Δήμο Μακεδνών Ν. 
Καστοριάς με την επωνυμία «Δημοτική Χορωδία 


Δήμου Μακεδνών» Ν. Καστοριάς. 5 

Τροποποίηση της 2993/8.9.95 συστατικής πράξης 
Επιχείρησης, με την επωνυμία «Δημοτική Επιχείρη¬ 
ση Κοινωνικής Οικονομικής και Πολιτιστικής Ανά¬ 
πτυξης Δήμου Αριδαίας Ν. Πέλλας». 6 

Τροποποίηση της 20320/89/10.1.99 συστατικής πρά¬ 
ξης Επιχείρησης, μετηνεπωνυμίαΔημοτική Επιχεί¬ 
ρηση «Λουτρά Λουτρακιού» Ν. Πέλλας. 7 

Σύσταση Σχολικής Επιτροπής στο Δήμο Θήρας του 
Νομού Κυκλάδων με την επωνυμία «Σχολική Επι¬ 
τροπή Νηπιαγωγείου - Δημοτικού Σχολείου Πύρ¬ 
γου Καλλίστης και Μεγαλοχωρίου». 8 


Έγκρισητροποποίησηςτου άρθρου 1 των κανονισμών 
των αμοιβαίων κεφαλαίων «ΜΙϋΙΑΝϋ ΑΝΑΠΤΥΞΙΑ¬ 
ΚΟ ΜΕΤΟΧΩΝ ΕΣΩΤΕΡΙΚΟΥ», «ΜΙΩΙΑΝΩ ΕΙΣΟΔΗ¬ 
ΜΑΤΟΣ ΟΜΟΛΟΓΙΩΝ ΕΣΩΤΕΡΙΚΟΥ», «ΜΙΩΙΑΝΩ 
ΑΤΗΕΝ3 ΙΝΩΕΧ ΡΙΙΝΩ ΜΕΤΟΧΩΝ ΕΣΩΤΕΡΙΚΟΥ» 


και «ΜΙΩΙΑΝΩ ΔΙΕΘΝΕΣ ΜΕΤΟΧΙΚΟ». 9 

Τροποποίηση της απόφασης της 45ης/15.2.2000 συ¬ 
νεδρίασης του Δ.Σ. του X.Π.Α. (ΦΕΚΒ'243). 10 

Τροποποίηση της απόφασης της 45ης/15.2.2000 συ¬ 
νεδρίασης του Δ.Σ. του Χ.Π.Α. (ΦΕΚ Β' 243). 11 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην 4915/1999 απόφαση ΦΕΚ 
(398/Β/1999) του Γενικού Γραμματέα Περιφέρειας 
Κεντρικής Μακεδονίας. 12 


ΑΠΟΦΑΣΕΙΣ 

Αριθ. 171 (1) 

Εισαγωγή της Ανώνυμης Εταιρείας «ΕΛΛΗΝΙΚΑ ΧΡΗΜΑ¬ 
ΤΙΣΤΗΡΙΑ Α.Ε.» στο Χρηματιστήριο Αξιών Αθηνών. 

Η ΔΙΥΠΟΥΡΓΙΚΗ ΕΠΙΤΡΟΠΗ ΑΠΟΚΡΑΤΙΚΟΠΟΙΗΣΕΩΝ 

Η Διύπουργική Επιτροπή Αποκρατικοποιήσεων, αποτε- 
λούμενη από τον Υπουργούς Εθνικής Οικονομίας και Οι¬ 
κονομικών και Ανάπτυξης, κατά τη συνεδρίαση της την 
26.4.2000 με θέμα την «ΕΛΛΗΝΙΚΑ ΧΡΗΜΑΤΙΣΤΗΡΙΑ 
Α.Ε.». 

Αφού έλαβε υπόψη: 

1. Τις διατάξεις του Ν. 2000/91 «Γιατην αποκρατικοποί¬ 
ηση, απλούστευση των διαδικασιών εκκαθάρισης, ενι¬ 
σχύσεων των κανόνων ανταγωνισμού και άλλες διατά¬ 
ξεις», όπως έχει τροποποιηθεί και ισχύει. 

2. Τις διατάξεις του άρθρου 22 του Νόμου 2503/1997 
(ΦΕΚ 107Α) «Διοίκηση, οργάνωση στελέχωση της Περι¬ 
φέρειας κ.λπ.». 

3. Τις διατάξειςτου άρθρου 27του Ν. 2081/1992 (ΦΕΚΑ 
154), με το οποίο προστέθηκε άρθρο 29Α στον Ν. 
1558/1985. 

4. Τις διατάξειςτου άρθρου 51 του Ν. 2778/1999 «Αμοι¬ 
βαία Κεφάλαια Ακίνητης Περιουσίας - Εταιρείες Επενδύ¬ 
σεων σε Ακίνητη Περιουσία και άλλες διατάξεις». 

5. Τα από 14.2.2000 Πρακτικά Συνεδρίασης της Διυ¬ 
πουργικής Επιτροπής Αποκρατικοποίησης. 

6. Τη σχετική εισήγηση του Υπουργού Εθνικής Οικονο¬ 
μίας, αποφάσισε: 

1. Την εισαγωγή της Ανώνυμης Εταιρείας «ΕΛΛΗΝΙΚΑ 
ΧΡΗΜΑΤΙΣΤΗΡΙΑ Α.Ε.», εφεξής «η Εταιρεία» στο Χρημα¬ 
τιστήριο Αξιών Αθηνών με τη διάθεση μετοχών που θα 
προέλθουν από την αύξηση του μετοχικού κεφαλαίου της 
Εταιρείας καθώς και μέρους των υφισταμένων μετοχών 
κυριότητας του Ελληνικού Δημοσίου όπως παρακάτω 
στην παρούσα καθορίζεται. 

2. Η διάθεση των μετοχών που θα προέλθουν από την 
αύξηση του μετοχικού κεφαλαίου της Εταιρείας θα καθο- 
ρισθεί σύμφωνα με τα οριζόμενα στο άρθρο 51 του Ν. 
2778/1999. 

3. Το Ελληνικό Δημόσιο θα διαθέσει 2.500.000 κοινές 
ονομαστικές μετοχές κυριότηταςτου που αντιπροσωπεύ¬ 
ουν ποσοστό 5% επί του υφισταμένου, προ της αυξήσε- 
ως, μετοχικού κεφαλαίου της Εταιρείας. 

4. Η διάθεση των υφισταμένων μετοχών κυριότητας του 
Ελληνικού Δημοσίου θα πραγματοποιηθεί μέσω της «Δη¬ 
μόσιας Επιχείρησης Κινητών Αξιών Α.Ε.» («ΔΕΚΑ»). Γιατο 
λόγο αυτό, θα εκδοθεί από τον αρμόδιο Υπουργό Οικονο¬ 
μικών σχετική απόφαση με την οποία θα μεταβιβάζονται 
από τον Ελληνικό Δημόσιο στην ΔΕΚΑ 2.500.000 κοινές 
ονομαστικές μετοχές που αντιπροσωπεύουν ποσοστό 
5% του μετοχικού κεφαλαίου της Εταιρείας. 

5. Η διάθεση των ανωτέρω υφισταμένων μετοχών θα 
πραγματοποιηθεί στην Ελλάδα τόσο με δημόσια εγγρα¬ 
φή όσο και με ιδιωτική τοποθέτηση. 

6. Τη διάθεση μέχρι του αριθμού των 375.000 μετοχών 
από τις ανωτέρω υφιστάμενες μετοχές στους εργαζόμε¬ 
νους και στα μέλη των Διοικητικών Συμβουλίων των εται¬ 
ρειών του ομίλου της Εταιρείας. 

7. Η τιμή διάθεσης των μετοχών στη δημόσια εγγραφή 
θα ορισθεί από τους Κυρίους Αναδόχους της έκδοσης σε 
συνεργασία με την Εταιρεία και το Ελληνικό Δημόσιο. Η 
τιμή διάθεσης των μετοχών στην ιδιωτική τοποθέτηση θα 
είναι κατά ποσοστό 15% χαμηλότερη από την τιμή διάθε¬ 
σης στη δημόσια εγγραφή. Σε περίπτωση που ακολουθη¬ 
θεί διαδικασία βιβλίου προσφορών (ΒοοΙ< ΒυίΙάίπρ) η τιμή 
διάθεσης των μετοχών της ιδιωτικής τοποθέτησης θα κα- 
θορισθεί κατά ποσοστό 10% χαμηλότερα από την κατώ¬ 
τερη τιμή του εύρους τιμών της δημόσιας εγγραφής. 

8. Την ανάθεση για το σκοπό αυτό του έργου της παρο¬ 
χής υπηρεσιών χρηματοοικονομικού συμβούλου στις 
εταιρείες ΕΘΝΙΚΗ ΤΡΑΠΕΖΑ ΕΠΕΝΔΥΣΕΩΝ ΒΙΟΜΗΧΑ¬ 
ΝΙΚΗΣ ΑΝΑΠΤΥΞΕΩΣ Α.Ε. (ΕΤΕΒΑ) και ΑΛΦΑ ΑΝΩΝΥ¬ 
ΜΟΣ ΕΤΑΙΡΕΙΑ ΠΑΡΟΧΗΣ ΟΙΚΟΝΟΜΙΚΩΝ ΚΑΙ ΕΠΕΝΔΥ¬ 
ΤΙΚΩΝ ΥΠΗΡΕΣΙΩΝ ΚΑΙ ΣΥΜΒΟΥΛΩΝ (ΑΕΡΑ ΡΙΝΑΝΟΕ) 
καθώς και την έγκριση του συνημμένου στην παρούσα 
σχεδίου συμβάσεως με τους παραπάνω συμβούλους. 

9. Την εξουσιοδότηση του αρμόδιου Υφυπουργού Οι¬ 
κονομικών να υπογράψει, ως εκπρόσωπος του Ελληνικού 
Δημοσίου, την παραπάνω σύμβαση παροχής υπηρεσιών 
χρηματοοικονομικού συμβούλου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Απριλίου 2000 

Τα Μέλη της Διυπουργικής Επιτροπής 
Αποκρατικοποιήσεων 

ΥΠΟΥΡΓΟΣ ΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝ. ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 1045099/1930/0014 (2) 

Όροι και προϋποθέσεις υποβολής της μηδενικής ή πι¬ 
στωτικής περιοδικής δήλωσης Φ.Π.Α. με ηλεκτρονικά 
μέσα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1642/86 (ΦΕΚ125Α) όπως ισχύουν: 
α) την περίπτωση β της παραγράφου 4 του άρθρου 29, 
β) των παραγράφων 1,2,3 και 9 του άρθρου 31, 

γ) της παραγράφου 2 του άρθρου 54, 
δ) της παραγράφου 3 του άρθρου 58, 
ε) της παραγράφου 5 του άρθρου 58α, 

2. Τις διατάξεις των Α.Υ.Ο.: 

α) την αριθ. 1002414/204/25/0014/ΠΟΛ. 1005/8-1-1993, 


ως ισχύει μετά την αριθ. 1042660/3595/Α0014/ 
ΠΟΛ.1115/23.3.1993. 

β) την αριθ. 1077576/3738/492/0014/ΠΟΛ. 1173/ 
13.8.1999. 

3. Τις διατάξεις του άρθρου 69 του Π.Δ. 16/89. 

4. Την αριθμ. 1039386/441/006/21.4.2000 (ΦΕΚ 571 Β) 
κοινή απόφαση του Πρωθυπουργού και του Υπουργού 
Οικονομικών με την οποία χορηγούνται αρμοδιότητες 
στους Υφυπουργούς Οικονομικών. 

5. Τις διατάξεις της παραγράφου 5 του άρθρου 18 του 
Ν.2753/99 (ΦΕΚ 249Α) σύμφωνα με τις οποίες, «Με απο¬ 
φάσεις του Υπουργού Οικονομικών, που δημοσιεύονται 
στην Εφημερίδα της Κυβερνήσεως, δύναται να καθορίζο¬ 
νται οι διαδικασίες, οι λεπτομέρειες και ό,τι άλλο απαιτεί¬ 
ται, ώστε οι δηλώσεις οποιουδήποτε φορολογικού αντι¬ 
κειμένου, καθώς και τα τελωνειακό παραστατικά να μπο¬ 
ρούν να υποβάλλονται και με τη χρήση σύγχρονων 
ηλεκτρονικών μεθόδων και δικτυακών υποδομών». 

6. Το γεγονός ότι με την παρούσα απόφαση δενπροκα- 
λείται δαπάνη στο Κρατικό Προϋπολογισμό, αποφασί¬ 
ζουμε: 

Άρθρο 1 

Υποβολή δήλωσης - Πιστοποίηση υποκειμένων 
στο φόρο 

Οι υποκείμενοι στο φόρο έχουν το δικαίωμα να υποβάλ¬ 
λουν αρχικές εμπρόθεσμες πιστωτικές και μηδενικές πε¬ 
ριοδικές δηλώσεις Φ.Π.Α., με τη χρήση ηλεκτρονικής με¬ 
θόδου επικοινωνίας μέσω ειδικού δικτύου (ΤΑΧΙδπβΙ). 

Η δυνατότητα αυτή παρέχεται στους υποκείμενους των 
οποίων η αρμόδια Δ.Ο.Υ. είναι ενταγμένη στο σύστημα 
ΤΑΧΙ3. Οι παραπάνω, μετά από αίτηση - εγγραφή τους 
στο ειδικό δίκτυο (ΤΑΧΙδπβΙ), πιστοποιούνται απάτην Γε¬ 
νική Γραμματεία Πληροφορικών Συστημάτων και λαμβά¬ 
νουν όνομα και κωδικό χρήστη. Η πρόσβαση στο 
ΤΑΧΙδπβΙ για την υποβολή των ανωτέρω δηλώσεων είναι 
εφικτή με τη χρήση των κωδικών αυτών. 

Ο συνδυασμός του ονόματος και του κωδικού χρήστη 
ταυτοποιεί τον συγκεκριμένο υποκείμενο, αποτελεί 
απόρρητο προσωπικό στοιχείο και επιτρέπεται μόνο στον 
ίδιο να τον διαχειρίζεται και να τον μεταβάλλει, έτσι ώστε 
μόνο ο υποκείμενος ή πρόσωπα της επιλογής του να είναι 
σε γνώση αυτού και να έχουν την δυνατότητα χρήσης του. 
Άρθρο 2 

Ημερομηνία υποβολής 

Στην περίπτωση ηλεκτρονικής υποβολής της δήλωσης 
δεν διαφοροποιούνται οι γενικά καθοριζόμενες από τις 
σχετικές διατάξεις ημερομηνίες υποβολής των περιοδι¬ 
κών δηλώσεων. 

Ως ημερομηνία υποβολής θεωρείται η ημερομηνία απο¬ 
δοχής και επιτυχούς καταχώρησης αυτής στο σύστημα 
ΤΑΧΙδπβΙ, με αυτόματη απόδοση στον αποστολέα - υπο¬ 
κείμενο μοναδικού αριθμού καταχώρισης δήλωσης. 

Η εμφάνιση στην οθόνη της δήλωσης συσχετισμένης με 
το μοναδικό αριθμό καταχώρισης και την ημερομηνία 
υποβολής της ή η εκτύπωσή της μέσω του συστήματος 
ΤΑΧΙδπβΙ αποτελούν για τον υποκείμενο την πληροφορία 
ή το αντίγραφο υποβολής της αντίστοιχα. 

Άρθρο 3 

Αναστολή της πιστοποίησης 

Η Γ ενική Γ ραμματεία Πληροφορικών Συστημάτων ανα¬ 
στέλλει την πιστοποίηση του υποκείμενου στο φόρο: 

α) στην περίπτωση υποβολής δήλωσης διακοπής δρα¬ 
στηριότητας του υποκειμένου 

β) στην περίπτωση υποβολής δήλωσης μετάταξης του 
υποκειμένου σε απαλλασσόμενο καθεστώς του Φ.Π.Α, 

γ) στην περίπτωση που ο υποκείμενος με έγγραφη αί¬ 
τησή του, που θα διαβιβαστεί μέσω της αρμόδιας Δ.Ο.Υ. 
στο σύστημα ΤΑΧΙδηθΙ, ζητήσει την διαγραφή του (απε- 
νεργοποίηση) 

δ) εφ’ όσον διαπιστωθούν παραβάσεις των διατάξεων 
της παρούσας απόφασης ή υπάρχουν σοβαρές υπόνοιες 
ότι διαπράχθηκαν ποινικά αδικήματα ή παραβιάστηκαν 
φορολογικές διατάξεις. 

Η σχετική απόφαση περί αναστολής της πιστοποίησης 
(απενεργοποίηση) κοινοποιείται στον ενδιαφερόμενο. 

Άρθρο 4 

Ηλεκτρονική Ταυτοποίηση 

Η ηλεκτρονική μορφή της δήλωσης διαβιβάζεται κρυ- 
πτογραφημένη καιταυτοποιείται μονοσήμαντα με το όνο¬ 
μα και τον κωδικό χρήστη. 

Άρθρο 5 

Έλεγχος 

Η αρμόδια Δ.Ο.Υ. έχει την δυνατότητα εκτύπωσης των 
δηλώσεων που παρελήφθησαν μέσω του συστήματος 
ΤΑΧΙδηοί και μπορεί να τις διαχειριστεί όπως τις δηλώσεις 
που παρέλαβε μηχανογραφικά τοπικά στη Δ.Ο.Υ. μέσω 
του ΤΑΧΙ8 ή χειρόγραφα. 

Άρθρο 6 

Ισχύς της απόφασης 

Η παρούσα απόφαση ισχύει από την δημοσίευσή της 
στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Μάίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Δ3/4636 ( 3 ) 

Μερική τροποποίηση της εγκατάστασης του Αγωγού Φυ¬ 
σικού Αερίου στο Νομό Θεσσαλονίκης (Κλάδος Ανατ. 
Θεσσαλονίκης) στην περιοχή του Δημοτικού Διαμερί¬ 
σματος (πρώην Κοινότητας) Φιλύρου του Δήμου Χορ¬ 
τιάτη από τη θέση Κ40Α έως Κ40Γ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Ταάρθρα4τουΝ. 1929/91 και 19του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7του Ν. 1769/88. 

4. Το Α.Ν. 261/68. 

5. Την Δ3/16413/8.9.95 απόφαση για την εγκατάσταση 
και διαδρομή του Κλάδου Ανατ. Θεσσαλονίκης του Αγω¬ 
γού Φυσικού Αερίου στο Νομό Θεσσαλονίκης (ΦΕΚ 
774/Β/11.9.95). 

6. Αιτιολογική έκθεση, αποφασίζουμε: 

α) Τροποποιούμε μερικώς την ανωτέρω υπ’ αριθμ. 
Δ3/16413/8.9.95 απόφαση περί εγκατάστασης και δια¬ 
δρομής του Αγωγού μεταφοράς και διοχέτευσης Φυσι¬ 


κού Αερίου στο Νομό Θεσσαλονίκης (Κλάδος Ανατ. Θεσ¬ 
σαλονίκης) που δημοσιεύτηκε στην Εφημερίδα της Κυ¬ 
βερνήσεως (ΦΕΚ 774/Β/11.9.95) και ορίζουμετηννέα δια¬ 
δρομή και εγκατάσταση του Αγωγού Φυσικού Αερίου στο 
Νομό Θεσσαλονίκης (Κλάδος Ανατ. Θεσσαλονίκης) στην 
περιοχή του Δημοτικού Διαμερίσματος (πρώην Κοινότη¬ 
τας) Φιλύρου του Δήμου Χορτιάτη σε έκταση συνολικού 
εμβαδού 2.980 τ.μ. από τη θέση Κ40Α έως Κ40Γ, όπως αυ¬ 
τή έχει προσδιορισθεί και απεικονίζεται σήμερα με συνε¬ 
χή γραμμή κόκκινου χρώματος στα ακόλουθα συνημμένα 
στην παρούσα και υπό κλίμακα 1:1.000 κτηματολογικά 
διαγράμματα του Αγρ. Τοπογράφου Μηχανικού Λάμπρου 
Κοτσώνη που συντάχθηκαν την 20.3.2000 (φύλλα 2): 

Σχ. 5112-120-00-91-36/Αναθ. 1/17-3-2000 (φύλλο 3 από 

3) 

Σχ. 5112-120-00-91 -37/Αναθ. 1/17.3.2000 (φύλλο 3 από 

3) 

β) Κατά τα λοιπά εφαρμόζονται οι διατάξεις της παρα¬ 
γράφου 6 του άρθρου 14 του Ν. 2289/95 (ΦΕΚ 27/ 
Α/8.2.95). 

γ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

δ) Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2000 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 26106 (4) 

Καθορισμός της διαδικασίας εκκαθάρισης και των δικαι- 
ολογητικών που απαιτούνται για την καταβολή αμοι¬ 
βής σε δικηγόρους που διορίζονται αυτεπαγγέλτως. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: α)του άρθρου 96Ατου Κώδικα Ποινικής 
Δικονομίας που προσετέθη με το άρθρο 17 Ν. 2721/99 
(ΦΕΚ 112 Α’) και του άρθρου 44 του ιδίου νόμου. 

2) Το άρθρο 29 Α.Ν. 1558/1995 (ΦΕΚ 137 Α’) όπως προ¬ 
σετέθη με το άρθρο 27 Ν. 2081/92 (ΦΕΚ 154 Α') και αντι- 
καταστάθηκε με το άρθρο 1 § 2α του Ν. 2469/97 (ΦΕΚ 38 
Α’). 

3) Την κοινή απόφαση του Πρωθυπουργού και του 
Υπουργού Οικονομικών, αριθ. 1039386/441/Α0006/ΦΕΚ 
571Β7 21.4.2000 «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών» και 

4) Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε τη διαδικασία εκκαθάρισης και τα δικαιο- 
λογητικά που απαιτούνται για την καταβολή αμοιβής σε 
δικηγόρους που διορίζονται αυτεπαγγέλτως σύμφωνα με 
τη διάταξη του άρθρου 96 Α' του Κώδικα Ποινικής Δικο¬ 
νομίας που προσετέθη με το άρθρο 17 του Ν. 2721/99 
(ΦΕΚ 112 Α’) και καταβάλλεται, εφόσον άσκησαν το έργο 
της υπεράσπισης η προβλεπόμενη κατώτατη αμοιβή από 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


τον Κώδικα των Δικηγόρων ή η αυξημένη αμοιβή του εδ. 2 
της 4του άρθρου 17του Ν. 2721/99 εφόσον συντρέχουν 
οι προϋποθέσεις της διάταξης αυτής ως ακολούθως: 

Οι ανωτέρω δικηγόροι για την είσπραξη της αμοιβής 
τους οφείλουν να υποβάλουν στον πρόεδρο του δικαστη¬ 
ρίου ή συμβουλίου ή στον ανακριτή αίτηση μετά ακόλου¬ 
θα δικαιολογητικά. 

1. Αντίγραφο της πράξεως διορισμού τους ως συνηγό¬ 
ρων υπεράσπισης. 

2. Βεβαίωση του προέδρου του δικαστηρίου ή του συμ¬ 
βουλίου ή του ανακριτού, από την οποία να βεβαιώνεται 
ότι παρέστησαν και άσκησαν το έργο της υπεράσπισης. 

3. Δελτίο παροχής υπηρεσιών. 

4. Την πράξη ορισμού αυξημένης αμοιβής σύμφωνα με 
τηνπαρ. 4του άρθρου 17 Ν. 2721/99του κατά περίπτωση 
κατά τα άνω αρμοδίου οργάνου. 

Τα ανωτέρω δικαιολογητικά θα διαβιβάζονται μερίμνη 
των ανωτέρω οργάνων στο Υπουργείο Δικαιοσύνης (Οι¬ 
κονομική Υπηρεσία) για έγκριση και αναγνώριση δαπά¬ 
νης. Στη συνέχεια η Οικονομική Υπηρεσία, επισυνάπτο¬ 
ντας τη σχετική απόφαση ανάληψης της υποχρέωσης και 
την κατάσταση πληρωμής της δαπάνης εις διπλούν θα τα 
υποβάλει στην οικεία Υ.Δ. Ε. για την εκκαθάριση και την έκ¬ 
δοση του σχετικού χρηματικού εντάλματος πληρωμής 
στο όνομα του δικαιούχου δικηγόρου και επί της αρμο¬ 
δίας Δ.Ο.Υ. που υπάγεται ο δικαιούχος. 

Η εν λόγω δαπάνη θα βαρύνει τις πιστώσεις του φορέα 
17-110 και τον Κ.Α.Ε.0871. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μάίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡ. ΔΡΥΣ ΜΙΧ. ΣΤΑΘΟΠΟΥΛΟΣ 

-Φ- 

Αριθ. 2013 (+1859) (5 ) 

Σύσταση Νομικού Προσώπου στο Δήμο Μακεδνών Ν. Κα¬ 
στοριάς με την επωνυμία «Δημοτική Χορωδία Δήμου 
Μακεδνών» Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 200 και 203 του Δ. Κ. Κ. (Π .Δ. 
410/95). 

2) Την αριθ. 28/2000 απόφαση του Δημοτικού Συμβου¬ 
λίου Μακεδνών, αποφασίζουμε: 

1) Συστήνουμε Νομικό Πρόσωπο με την επωνυμία «Δη¬ 
μοτική χορωδία Δήμου Μακεδνών» με έδρα το Δημοτικό 
Διαμέρισμα Μαυροχωρίου του Δήμου Μακεδνών Ν. Κα¬ 
στοριάς. 

2) Σκοπός του Νομικού Προσώπου είναι: 

Η προαγωγή, διάδοση και καλλιέργεια της μουσικής 
παιδείας και άλλων τεχνών, ειδικότερα δε του είδους της 
χορωδιακής μουσικής, σαν μέρους των καλών τεχνών, 
στο Δήμο Μακεδνών με κάθε ηθικό και νόμιμο μέσο. 

Ο σκοπός αυτός επιτυγχάνεται ενδεικτικά: 

Με την οργάνωση από το Νομικό Πρόσωπο καλλιτεχνι¬ 
κών εκδηλώσεων. 

Με τη συμμετοχή αυτού σε καλλιτεχνικές εκδηλώσεις 
του εσωτερικού και του εξωτερικού. 


Με τη δημιουργία και άλλων τμημάτων που θα αναπτύ¬ 
ξουν δραστηριότητες σε άλλα είδη και μορφές τέχνης. 

Πόροι του Νομικού Προσώπου είναι: 

α) Η ετήσια επιχορήγηση του Δήμου Μακεδνών που 
γράφεται υποχρεωτικά στον προϋπολογισμό του ποσού 
δρχ. 300.000. 

β) Κρατική επιχορήγηση είτε απ’ ευθείας στο Νομικό 
Πρόσωπο, είτε προς το Δήμο για λογαριασμό του Νομι¬ 
κού Προσώπου. 

γ) Εισφορές, δωρεές, κληρονομιές και κληροδοσίες. 

δ) Εισπράξεις από συναυλίες, παραστάσεις και γενικά 
το αντίτιμο από την παροχή πραγμάτων και υπηρεσιών και 

ε) Έσοδα από τη δική του περιουσία και κάθε περιου¬ 
σιακό στοιχείο που αφιερώνεται στο παραπάνω Νομικό 
Πρόσωπο. 

4. Διοίκηση 

Το Νομικό Πρόσωπο διοικείται από Διοικητικό Συμβού¬ 
λιο που ορίζεται από το Δημοτικό Συμβούλιο σύμφωνα με 
το άρθρο 203 του Δ.Κ.Κ. (Π.Δ. 410/95). 

5. Εκπροσώπηση του Νομικού Προσώπου 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός είναι απών ή κωλύεται από τον 
Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κ.Α. 
2.212.9γ, ύψους τουλάχιστον 300.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 18 Απριλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 
-Φ- 

Αριθ. 2631 (6) 

Τροποποίηση της 2993/8.9.95 συστατικής πράξης Επιχεί¬ 
ρησης, με την επωνυμία «Δημοτική Επιχείρηση Κοινω¬ 
νικής Οικονομικής και Πολιτιστικής Ανάπτυξης Δήμου 
Αριδαίας Ν. Πέλλας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277 - 284 και 291 του Π.Δ. 
410/95 (Δ. Κ.Κ.). 

2. Τις διατάξεις των άρθρων 7 και 11 του Ν. 2503/97 
(ΦΕΚ 107/τ.Α'/30.5.97) «Διοίκηση οργάνωση, στελέχωση 
της Περιφέρειας, ρύθμιση διατάξεων για την Τοπ. Αυτ/ση 
και άλλες διατάξεις. 

3. Τις διατάξεις του άρθρου 16 του Ν. 2539/97 «Συ¬ 
γκρότηση Πρωτοβάθμιας Τοπικής Αυτ/σης. 

4. Την αριθμ. 2993/8.9.95 Περιφερειακού Διευθυντή 
Πέλλας (ΦΕΚ 842/τ.Β’./5.10.95) « Περί συστάσεως Δημο¬ 
τικής Επιχειρήσεως Κοινωνικής Οικονομικής και Πολιτι¬ 
στικής Ανάπτυξης Δήμου Αριδαίας». 

5. Τις αξιόλογη θείσες και θεωρηθείσες από την ΤΥΔΚ 
σχετικές μελέτες των επεκτεινομένων δραστηριοτήτων 
της υπόψη υφιστάμενης Δημοτικής Επιχείρησης. 

5. Την αριθμ. 32/2000 απόφαση του Δ.Σ. Δήμου Αριδαί¬ 
ας περί «Τροποποίησης της συστατικής πράξης της Δη¬ 
μοτικής Επιχειρήσεως Κοινωνικής Πολιτιστικής Οικονομι¬ 
κής Ανάπτυξης Δήμου Αριδαίας». 

6. Τις διατάξεις του άρθ. 27 του Ν. 2081/92 (ΦΕΚ154 Δ’) 
«αναφορικά μετον έλεγχο δαπανώνπου προκαλούνοι κα¬ 
νονιστικές πράξεις». 

7. Την αριθμ. 6877/30.10.98 απόφαση Γεν. Γραμματέα 
Περιφέρειας Κεντρικής Μακεδονίας «περί ανάθεσης 
άσκησης αρμοδιοτήτων στο Γενικό Διευθυντή της Περι¬ 
φέρειας», αποφασίζουμε: 

Τροποποιούμε την αριθμ. 2993/8.9.95 απόφαση Περι¬ 
φερειακού Διευθυντή Πέλλας (ΦΕΚ 842/τ.Β’/5.10.95), με 
θέμα «Σύσταση Δημοτικής Επιχειρήσεως με την επωνυ¬ 
μία «Δημοτική Επιχείρηση Κοινωνικής Οικονομικής και 
Πολιτιστικής Ανάπτυξης Δήμου Αριδαίας», όπως παρα¬ 
κάτω : 

α) Η παρ. ε του άρθρου 2 αντικαθίσταται ως εξής: 

Προωθεί την Τοπική Πολιτιστική δημιουργία - αναλαμ¬ 
βάνει και διοργανώνει πολιτιστικές -εορταστικές εκδηλώ¬ 
σεις - δεξιώσεις - φιλοξενίες - συνέδρια - φεστιβάλ και λοι¬ 
πά θεάματα καθώς και διαφημιστική προβολή του Δήμου 
και υποστηρίζει τις αυτόνομες πρωτοβουλίες των νέων σ’ 
ολόκληρο το φάσμα της τέχνης και καλλιτεχνικής έκφρα¬ 
σης. 

β) Το άρθρο 5 τροποποιείται, ως εξής: 

Η Επιχείρηση διοικείται από δμελές Διοικητικό Συμβού¬ 
λιο, που τα μέλη του ορίζονται μαζί με τους αναπληρωτές 
τους από το Δημοτικό Συμβούλιο και θα αποτελείται από: 

• Το εκάστοτε Δήμαρχο ως Πρόεδρο, με αναπληρωτή 
αυτού έναν Αντιδήμαρχο. 

• Έναν Δημοτικό Σύμβουλο, ως Αντιπρόεδρο, με τον 
αναπληρωτή του. 

• Ένα Δημοτικό Σύμβουλο της μειοψηφίας ως μέλος, 
με τον αναπληρωτή του. 

• Έναν εκπρόσωπο του Εμπορικού Συλλόγου ως μέ¬ 
λος, με τον αναπληρωτή του. 

• Έναδημότη-κάτοικοτουΔήμου, ο οποίος θα έχει πεί¬ 
ρα ή γνώσεις σχετικές με το αντικείμενο της Επιχείρησης, 
ως μέλος με τον αναπληρωτή του. 

Σε περίπτωση που η Επιχείρηση απασχολήσει πέραν 
των είκοσι (20) ατόμων, υποχρεούται σύμφωνα με τις δια¬ 
τάξεις του άρθρου 278του Π.Δ. 410/95 (Δ.Κ.Κ.),να μετέ¬ 
χει στο Διοικητικό Συμβούλιο και ένας εκπρόσωπος των 
εργαζομένων, με τον αναπληρωτή του. 

Κατά τα λοιπά ισχύει η αριθμ. 2993/8.9.95 απόφαση Πε¬ 
ριφερειακού Διευθυντή Πέλλας ως έχει. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αρι¬ 
δαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 3 Απριλίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 4146 (7) 

Τροποποίηση της 20320/89/10.1.99 συστατικής πράξης 
Επιχείρησης, με την επωνυμία Δημοτική Επιχείρηση 
«Λουτρά Λουτρακιού» Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277 - 284 και 291 του Π.Δ. 
410/95 (Δ. Κ.Κ.). 

2. Τις διατάξεις του Ν. 2503/97 (ΦΕΚ 107/τ.Α'/30.5.97) 
«Διοίκηση οργάνωση, στελέχωση της Περιφέρειας,ρύθ¬ 
μιση διατάξεων για την Τοπ. Αυτ/ση και άλλες διατάξεις. 

3. Τις διατάξεις του άρθρου 16 του Ν. 2539/97 «Συ¬ 
γκρότηση Πρωτοβάθμιας Τοπικής Αυτ/σης». 

4. Την αριθμ. 20320/89/10.1.90 απόφαση Νομάρχη Πέλ¬ 
λας (ΦΕΚ 53/τ.Β’/30.1.90) «Περί συστάσεως Αμιγούς Κοι¬ 
νοτικής Επιχειρήσεως» με την επωνυμία « Κοινοτική Επι¬ 
χείρηση Λουτρών Λουτρακιού». 

5. Την αριθμ. 1432/7.2.91 απόφαση Νομάρχη Πέλλας 
(ΦΕΚ 108/τ.Β’/91) «Περί μερικής τροποποίησης της συ¬ 
στατικής πράξης της Επιχείρησης ως προς τον αριθμό 
των μελών αυτής. 

6. Την αριθμ. 444/20.1.2000 (ΦΕΚ 120/τ.Β’/9.2.200) από¬ 
φαση Γενικού Γραμματέα Περιφέρειας Κεντρικής Μακε¬ 
δονίας «Περί τροποποίησης της συστατικής πράξης της 
Επιχείρησης ως προς την επωνυμία τη διάρκεια έδρα και 
τον αριθμό των μελών αυτής». 

7. Την με ημερομηνία Μαρτίου 2000 τεχνοοικονομική 
μελέτη για αύξηση του μετοχικού κεφαλαίου της Αμιγούς 
Δημοτικής Επιχείρησης η οποία αξιολογήθηκε από την 
ΤΥΔΚ Ν. Πέλλας και κρίθηκε βιώσιμη. 

8. Την αριθμ. 81/2000 απόφαση Δημοτικού Συμβουλίου 
Αριδαίας «περί τροποποίησης της συστατικής πράξης 
της Αμιγούς Δημοτικής Επιχείρησης». 

9. Τις διατάξειςτου άρθ. 27του Ν. 2081/92 (ΦΕΚ 154 Δ’) 
«αναφορικά με τον έλεγχο δαπανών που προκαλούν οι κα¬ 
νονιστικές πράξεις, αποφασίζουμε: 

Τροποποιούμε την αριθμ. 20320/89/10.1.90 απόφαση 
Νομάρχη Πέλλας (ΦΕΚ 53/τ.Β’/30.1.90) «περί σύσταση 
Αμιγούς Κοινοτικής Επιχειρήσεως» με την επωνυμία «Κοι¬ 
νοτική Επιχείρηση Λουτρών Λουτρακιού» όπως τροπο¬ 
ποιήθηκε με τις αριθμ. 1432/7.2.91 (ΦΕΚ 108/τ.Β’/91) και 
444/20.1.2000 (ΦΕΚ 120/τ.Β79.2.00), όμοιες, Νομάρχη 
Πέλλας και Γ ενικού Γ ραμματέα Περιφέρειας, αντίστοιχα, 
ως προς την παρ. 6 αυτής, στην οποία (συστατική πράξη) 
προστίθεται το εδάφιο η) ως εξής: 

η) Τριάντα εκατομμύρια (30.000.000) δραχμές από με¬ 
τρητά του Δήμου Αριδαίας, για την αύξηση του αρχικού 
κεφαλαίου της Επιχείρησης από 535.886.500 δρχ. σε 
565.886.500 δρχ. 

Κατά τα λοιπά ισχύει η αριθμ. 20320/89/10.1.90 απόφα¬ 
ση Νομάρχη Πέλλας ως έχει. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αριδαίας 
ύψους 30.000.000 δρχ.. για το τρέχον οικ. έτος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 12 Μάίου 2000 

Ο Γενικός Γραμματέας Περιφέρειας κ.α.α. 

ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 5453 (8) 

Σύσταση Σχολικής Επιτροπής στο Δήμο Θήρας του Νο¬ 
μού Κυκλάδων με την επωνυμία «Σχολική Επιτροπή 
Νηπιαγωγείου - Δημοτικού Σχολείου Πύργου Καλλί- 
στης και Μεγαλοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ Ν. ΑΙΓΑΙΟΥ 
Έχοντας υπόψη: 

1. Τις διατάξεις: 

α)του άρθρου 5του Ν. 1894/90 (Φ.Ε.Κ. 110/Α/90) 
β) του άρθρου 203του Π.Δ. 410/95 (Δ.Κ.Κ.) 
γ) της παρ. 10 του άρθρου 6 του Ν. 2503/97 
δ) των άρθρων 1 και 16 του Ν. 2539/97. 

2. Την αριθμ. 8/2000 απόφαση του Δημοτικού Συμβου¬ 
λίου Θήρας, αποφασίζουμε: 

1. Συστήνουμε στο Δήμο Θήρας του Νομού Κυκλάδων 
ίδιο Νομικό Πρόσωπο με την επωνυμία «Σχολική Επιτρο¬ 
πή Νηπιαγωγείου - Δημοτικού Σχολείου Πύργου Καλλί- 
στης και Μεγαλοχωρίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρω¬ 
τοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/90. Η θητεία των μελώντου Δι¬ 
οικητικού Συμβουλίου ακολουθεί τη δημοτική περίοδο. 

4. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

6. Κάλυψη δαπάνης: Από τις διατάξειςτης απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Θήρας το ύψος της οποίας δε δύναται να προ¬ 
ϋπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Μαΐου 2000 
Ο Γ ενικός Γ ραμματέας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


Αριθ. 13318 (9) 

Έγκριση τροποποίησης του άρθρου 1 των κανονισμών 
των αμοιβαίων κεφαλαίων «ΜΙΘΕΑΝΘ ΑΝΑΠΤΥΞΙΑΚΟ 
ΜΕΤΟΧΩΝ ΕΣΩΤΕΡΙΚΟΥ», «ΜΙϋΕΑΝΘ ΕΙΣΟΔΗΜΑ¬ 
ΤΟΣ ΟΜΟΛΟΓΙΩΝ ΕΣΩΤΕΡΙΚΟΥ», «ΜΙΩΙΑΝϋ 
ΑΤΗΕΝ8 ΙΝΩΕΧ ΡΨΝΩ ΜΕΤΟΧΩΝ ΕΣΩΤΕΡΙΚΟΥ» και 
«ΜΙΩίΑΝΩ ΔΙΕΘΝΕΣ ΜΕΤΟΧΙΚΟ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 174/3.5.2000, θέμα 12) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α/167) «Εταιρίες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 71/2.4.1996 θέμα Ιο του Διοικητικού 
Συμβουλίουτης Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων, σύμφωνα με την παράγραφο 2 του άρθρου 78 
του Ν. 1969/1991 (ΦΕΚ Α/167) «Εταιρίες επενδύσεων 
χαρτοφυλακίου, αμοιβαία κεφάλαια, διατάξεις εκσυγ¬ 
χρονισμού και εξυγιάνσεως της κεφαλαιαγοράς και άλ¬ 
λες διατάξεις», όπως ισχύει. 

3. Τους κανονισμούς των ανωτέρω αμοιβαίων κεφαλαί¬ 
ων που διαχειρίζεται η εταιρία «Η5ΒΟ (ΗΕϋ_Α3) ΑΕΔΑΚ». 

4. Την από 14.4.2000 αίτηση της διαχειρίστριας εται¬ 
ρίας «Η8Β0 (ΗΕϋ_Α3) ΑΕΔΑΚ» με τους υποβληθέντες 
τροποποιημένους κανονισμούς των αμοιβαίων κεφαλαί¬ 
ων. 

5. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση του άρθρου 1 των κανονι¬ 
σμών των αμοιβαίων κεφαλαίων «ΜΙϋΙΑΝΩ ΑΝΑΠΤΥΞΙΑ¬ 
ΚΟ ΜΕΤΟΧΩΝ ΕΣΩΤΕΡΙΚΟΥ», «ΜΙϋΕΑΝΟ ΕΙΣΟΔΗΜΑ¬ 
ΤΟΣ ΟΜΟΛΟΓΙΩΝ ΕΣΩΤΕΡΙΚΟΥ», «ΜΙΟΙΑΝΩ ΑΤΗΕΝ5 
ΙΝΩΕΧ ΡυΝϋ ΜΕΤΟΧΩΝ ΕΣΩΤΕΡΙΚΟΥ» και «ΜΙΩΕΑΝϋ 
ΔΙΕΘΝΕΣ ΜΕΤΟΧΙΚΟ», σύμφωνα με τους υποβληθέντες 
από την διαχειρίστρια εταιρία «Η3Β0 (ΗΕϋ_Α3) ΑΕΔΑΚ» 
τροποποιημένους κανονισμούς, ως προς την ονομασία, 
που είναι εφεξής «Η3Β0 ΑΝΑΠΤΥΞΙΑΚΟ ΜΕΤΟΧΩΝ ΕΣΩ¬ 
ΤΕΡΙΚΟΥ», «Η3Β0 ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕ¬ 
ΡΙΚΟΥ», «Η3ΒΟ ΑΤΗΕΝ3 ΙΝϋΕΧ ΠΙΝΩ ΜΕΤΟΧΩΝ ΕΣΩ¬ 
ΤΕΡΙΚΟΥ» και «Η3ΒΟ ΔΙΕΘΝΕΣ ΜΕΤΟΧΙΚΟ», αντίστοιχα. 

Η παρούσα να δημοσιευθεί στην Εφημερίδα της Κυ¬ 
βερνήσεως . 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

( 10 ) 

Τροποποίηση της απόφασης της 45ης/15.2.2000 συνε¬ 
δρίασης του Δ.Σ. του Χ.Π.Α. (ΦΕΚ Β'243). 

ΤΟ ΧΡΗΜΑΤΙΣΤΗΡΙΟ ΠΑΡΑΓΩΓΩΝ ΑΘΗΝΩΝ ΑΈ. 
(Συνεδρίαση 48η/12.4.2000, θέμα 6ο) 

Αφού έλαβε υπόψη τις διατάξεις: 

1. Του άρθρου 31 παρ. 3του Ν. 2533/1997 (ΦΕΚ Α'/228), 
όπως ισχύει. 

2. Του άρθρου 29ατου Ν. 1558/1985 (ΦΕΚΑ7137), όπως 
προστέθηκε με το άρθρο 27 του Ν. 2081/1992 (ΦΕΚ 
Α'/152), αποφασίζει ομόφωνα: 

Άρθρο 1 

Προστίθεται νέα παράγραφος 3 στο άρθρο 20 της υπ’ 
αριθμ. 45/15.2.2000 απόφασης του Δ.Σ. του Χ.Π.Α. (ΦΕΚ 
Β'/243) ως εξής: 

«3. Απαγορεύεται η διενέργεια συναλλαγών με ταυτό¬ 
χρονη καταχώρηση αντίθετων δηλώσεων βουλήσεως 
από το ίδιο Μέλος του Χ.Π.Α. που ενεργεί ως Ειδικός Δια¬ 
πραγματευτής και παραγγελιοδόχος, στις εξής περιπτώ¬ 
σεις: 

α) κατά τον χρόνο υπολογισμού από την ΕΤ.Ε.Σ.Ε.Π. 
της τιμής διακανονισμού των παραγώγων προϊόντων 
που διαπραγματεύονται στο Χ.Π.Α., σύμφωνα μετασχε- 
τικώς οριζόμενα στα χαρακτηριστικά των προϊόντων αυ¬ 
τών 

β) ενόσω οι Ειδικοί Διαπραγματευτές τύπου Β δεν συμ¬ 
μετέχουν στη διαπραγμάτευση κατά την έναρξη της συ¬ 
νεδρίασης του Χ.Π.Α., σύμφωνα με τα χαρακτηριστικά 
των παραγώγων προϊόντων 

γ) εφόσον οι συναλλαγές αυτές κατά την κρίση του 
Χ.Π.Α., διαταράσσουν την ομαλή λειτουργία της αγοράς 
ή έχουν καταρτιστεί σε χρόνο δυσλειτουργίας του συ¬ 
στήματος.» 

Άρθρο 2 

Οι διατάξεις της παρούσας αποφάσεως ισχύουν από τη 
δημοσίευσή τους στην Εφημερίδα της Κυβερνήσεως. 

Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 
-♦- 

( 11 ) 

Τροποποίηση της απόφασης της 45ης/15.2.2000 συνε¬ 
δρίασης του Δ.Σ. του Χ.Π.Α. (ΦΕΚ Β' 243). 

ΤΟ ΧΡΗΜΑΤΙΣΤΗΡΙΟ ΠΑΡΑΓΩΓΩΝ ΑΘΗΝΩΝ Α.Ε. 

(Συνεδρίαση 49η/26.4.2000, θέμα 3ο) 

Αφού έλαβε υπόψη τις διατάξεις: 

1. Του άρθρου 31 παρ. 3 του Ν. 2533/1997 (ΦΕΚΑ7228, 
όπως ισχύει 

2. Του άρθρου 29α του Ν. 1558/1985 (ΦΕΚ Α7137), 


όπως προστέθηκε με το όρθρο 27 του Ν. 2081/1992 (ΦΕΚ 
Α7152), αποφασίζει ομόφωνα: 

Άρθρο 1 

Η παράγραφος 2 του άρθρου 9 της υπ’ αριθμ. 
45/15.2.2000 απόφασης του Δ.Σ. του Χ.Π.Α. (ΦΕΚ Β7243) 
αντικαθίσταται ως εξής: 

«2. Ένα ειδικό κωδικό διαπραγμάτευσης για σφάλματα 
(θιύογ αοοουηί) σύμφωνα με το στοιχείο (β) της παραγρά¬ 
φου 2 του άρθρου 23 της παρούσας απόφασης.» 

Άρθρο 2 

Το στοιχείο (β) της παραγράφου 2 του άρθρου 23 της 
υπ’ αριθμ. 45/15.2.2000 απόφασης του Δ.Σ. του Χ.Π.Α. 
(ΦΕΚ Β7243) αντικαθίσταται ως εξής: 

«β. μεταφορά της συναλλαγής σε ειδικό κωδικό δια¬ 
πραγμάτευσης του Μέλους του Χ.Π.Α, που τηρείται για 
την περίπτωση των σφαλμάτων (θπόγ αοοουηί) ή σε κωδι¬ 
κό διαπραγμάτευσης που τηρεί το Μέλος του Χ.Π.Α, ως 
Ειδικός Διαπραγματευτής. Σε περίπτωση μεταφοράς της 
συναλλαγής σε ειδικό κωδικό διαπραγμάτευσης (θιτογηο- 
οουηί), κάθε ανοιχτή θέση που προκύπτει από σχετική κα¬ 
ταχώρηση μπορεί να διατηρηθεί μόνο για εύλογο χρονικό 
διάστημα.» 

Άρθρο 3 

Οι διατάξεις της παρούσας αποφάσεως ισχύουν από τη 
δημοσίευσή τους στην εφημερίδα της Κυβερνήσεως. 

Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην4915/1999 απόφαση (Φ.Ε.Κ. 398/Β71999) του Γενι¬ 
κού Γραμματέα Περιφέρειας Κεντρικής Μακεδονίας, που 
αφορά την κατάρτιση του Ο.Ε.Υ. του Δήμου Λαγκαδά του 
Νομού Θεσσαλονίκης, στηνπαρ. 18προστίθεται: «Μία (1) 
θέση υδρονομέα». 

(Από την Περιφέρεια Κεντρικής Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΠ3Π: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































